62019CO0536_INF
Διάταξη της Αντιπροέδρου του Δικαστηρίου της 13ης Νοεμβρίου 2019 –EDP España κατά Επιτροπής
[Υπόθεση C-536/19 P(I)]
«Αίτηση αναιρέσεως – Παρέμβαση – Συμφέρον στην επίλυση της διαφοράς – Κρατικές ενισχύσεις – Μέτρο παροχής περιβαλλοντικών κινήτρων το οποίο έλαβε το Βασίλειο της Ισπανίας υπέρ των μονάδων παραγωγής ενέργειας με καύση άνθρακα – Απόφαση για την κίνηση της επίσημης διαδικασίας έρευνας – Κίνδυνος ανακτήσεως»
1.
Ένδικη διαδικασία – Παρέμβαση – Προϋποθέσεις παραδεκτού – Συμφέρον στην επίλυση της διαφοράς – Έννοια – Απαίτηση ύπαρξης άμεσου και ενεστώτος συμφέροντος – Διαφορά σχετικά με τη νομιμότητα απόφασης της Επιτροπής που αφορά κρατικές ενισχύσεις – Δικαιούχος επιχείρηση εκτεθειμένη σε κίνδυνο ανακτήσεως διαταχθείσας από εθνικό δικαστήριο – Ύπαρξη άμεσου και ενεστώτος συμφέροντος για την επίλυση της διαφοράς
(Άρθρο 108 §§ 2 και 3 ΣΛΕΕ· Οργανισμός του Δικαστηρίου, άρθρο 40, εδ. 2)
(βλ. σκέψεις 28-30, 41-43)
2.
Ενισχύσεις χορηγούμενες από τα κράτη – Αρμοδιότητες της Επιτροπής και αρμοδιότητες των εθνικών δικαστηρίων – Ρόλος των εθνικών δικαστηρίων – Απόφαση της Επιτροπής να κινήσει επίσημη διαδικασία ελέγχου ενισχύσεως – Υποχρέωση των εθνικών δικαστηρίων να συνάγουν όλες τις συνέπειες ενδεχόμενης παραβάσεως της υποχρεώσεως αναστολής των εξεταζόμενων μέτρων – Αναστολή εκτελέσεως του επίμαχου μέτρου και ανάκτηση των ήδη καταβληθέντων ποσών – Λήψη προσωρινών μέτρων
(Άρθρο 4 § 3 ΣΕΕ· άρθρο 108 §§ 2 και 3 ΣΛΕΕ)
(βλ. σκέψεις 35-40)
3.
Αναίρεση – Αίτηση αναιρέσεως που κρίνεται βάσιμη – Επίλυση της διαφοράς επί της ουσίας από το αναιρετικό δικαστήριο – Προϋπόθεση – Διαφορά ώριμη προς εκδίκαση – Εφαρμογή επί αιτήσεως παρεμβάσεως
(Οργανισμός του Δικαστηρίου, άρθρα 40, εδ. 2, και 61, εδ. 1)
(βλ. σκέψεις 46-49)
Διατακτικό
Η Αντιπρόεδρος του Δικαστηρίου διατάσσει:
1)
Αναιρεί τη διάταξη του Γενικού Δικαστηρίου της Ευρωπαϊκής Ένωσης της 13ης Ιουνίου 2019, Naturgy Energy Group κατά Επιτροπής (T-328/18, μη δημοσιευεθίσα, EU:T:2019:440).
2)
Γίνεται δεκτή η παρέμβαση της EDP España SA στην υπόθεση T-328/18 προς στήριξη των αιτημάτων της Naturgy Energy Group SA.
3)
Η EDP España SA, η Naturgy Energy Group SA και η Ευρωπαϊκή Επιτροπή φέρουν τα δικαστικά έξοδά τους.